SIUDAD TI VIGAN, Hunyo 24 (PIA) – Tatta ta mabalinen a botosan ti Vigan tapno agbalin a maysa kadagiti New 7 Wonder Cities, maiduron ngata ti Pilipinas kas texting capital ti lubong daytoy?
Itext ti Vigan iti 29290777. Daytoy panagtext a panagbotos ket isu ti kauddian a wagas tapno mapili dagiti kayat a siudad. Ngem mabalin latta ti mangusar iti bukod nga e-mail address ket mapan iti www.n7w.com/cities/en, kuna ti opisina ti mayor ti siudad.
Sipapati ni Mayor Eva Marie s Medina a dagiti Filipino a kasisiglatan nga agtext iti lubong ket agkaykaysa tapno maitandudo ti Vigan iti pannakapili ti 21 a siudad no Hulio 7. Kasta met ti 14 no Oktobre 7, ken ti pito inton Disiembre 7.
Tatta ta mad-adu payen dagiti grupo ti gobierno ken pribado a mangted suporta iti Vigan, dakkel ti namnama ti Mayor a dakdakkel met ti tiansa ti siudad a mapili latta.
Dagiti naudi a nangted ti suporta ket ti Liga dagiti Siudad ti Pilipinas, ken ti Philippine national Police.
Tapno umad-adu pay ti makaammo kadaytoy a banag ken umado ti agbotos, agiwarwaras ti gobierno ti siudad kadagiti stickers. Tatta Makita dagitoy kadagiti traysikel ken kalesa iti siudad. Madama met a maibunbunong dagitoy kadagiti kompania ti bus a dadakkel. Idi kalgaw mait-ited dagiti book marks kadagiti turista.
Kadaytoy panagbotos ti text ken umad-adu a mangsuporta iti Vigan, namnamaen ti mayor a dakkel ti tiansa ti siudad tapno maysa daytoy a New 7 Wonder Citites. (MCA/ICR/PIA-1/Ilocos Sur)
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn